Jelved: Underskud på indvandrere nu - overskud senere

Generelt Eksklusivt for kunder

Flygtning og indvandrere koster i øjeblikket Danmark cirka 10 mia. kr. om året, men på længere sigt - hvor flere og flere integreres og

kommer i beskæftigelse - bliver gruppen af "fremmede" en overskudsforretning, fastlog økonomiminister Marianne Jelved (R) på

onsdagens pressemøde i forbindelse med offentliggørelsen af Økonomisk Oversigt.

Faktisk bliver de fremmede ifølge Marianne Jelved en nødvendighed for at den nuværende store generation af 40- til 50-årige kan sikre

sig en ordentlig levestandard som pensionister,

- Hvis vi åbner vores arbejdsmarked for flygtninge og indvandrere vil vi samlet set på længere sigt have gavn af det, fastslog Marianne

Jelved.

Økonomiministeren bemærkede, at de økonomiske beregninger omkring flygtninge og invandrere absolut "ikke er skrevet med den

følsomme overlærers pen - der er tale om ren økonomi", sagde hun

Analysen viser i øvrigt, at hvis indvandrere og flygtninge havde samme beskæftigelsesgrad og uddannelseforhold som danskerne generelt

har, så ville der stort set være balance regnskabet.

Dansk Folkeparti har tidligere regnet sig frem til, at "de fremmede" koster samfundet omkring 30 milliarder årligt.